CELEX: 32017R0068
Language: bg
Date: 2017-01-09 00:00:00
Title: Регламент за изпълнение (ЕС) 2017/68 на Комисията от 9 януари 2017 година за изменение на Регламент (ЕО) № 121/2008 за установяване на метода за анализ за определяне на съдържанието на нишесте в препарати от видовете, използвани за храна на животни (код по КН 2309)

13.1.2017   
            
            
               BG
            
            
               Официален вестник на Европейския съюз
            
            
               L 9/4
            
         РЕГЛАМЕНТ ЗА ИЗПЪЛНЕНИЕ (ЕС) 2017/68 НА КОМИСИЯТА
   от 9 януари 2017 година
   за изменение на Регламент (ЕО) № 121/2008 за установяване на метода за анализ за определяне на съдържанието на нишесте в препарати от видовете, използвани за храна на животни (код по КН 2309)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
   като има предвид, че:
   
               (1)
            
            
               Класирането на препаратите от видовете, използвани за храна на животни, в подпозициите на позиция 2309 от Комбинираната номенклатура, приложена към Регламент (ЕИО) № 2658/87 на Съвета (2), се определя на базата на съдържанието на нишесте в продукта.
            
         
               (2)
            
            
               За целите на това класиране, в Регламент (ЕО) № 121/2008 на Комисията (3) се предвижда използването на ензимен аналитичен метод за определяне на съдържанието на нишесте в някои препарати.
            
         
               (3)
            
            
               Когато в тези препарати са налице соеви продукти, съдържанието на нишесте може да бъде установено чрез поляриметричния метод или чрез ензимния аналитичен метод. В зависимост от използвания метод се получават съществено различаващи се резултати, като поляриметричният метод се счита за неподходящ за определяне на съдържанието на нишесте в препарати със соеви продукти, тъй като дава неточни резултати.
            
         
               (4)
            
            
               Поради това, за да се изясни кой метод трябва да използват митническите органи и по този начин да се осигури единно класиране в държавите членки, соевите продукти следва да бъдат добавени в списъка на фуражните суровини, установен в член 1 от Регламент (ЕО) № 121/2008, по отношение на които съдържанието на нишесте в препарата трябва да се определя чрез ензимния аналитичен метод.
            
         
               (5)
            
            
               Поради това член 1 от Регламент (ЕО) № 121/2008 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 1 от Регламент (ЕО) № 121/2008 се добавя следната буква к):
   
      
                  „к)
               
               
                  соеви продукти.“
               
            
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 януари 2017 година.
      
         
            За Комисията,
         
         
            от името на председателя,
         
         Stephen QUEST
         
            Генерален директор
         
         
            Генерална дирекция „Данъчно облагане и митнически съюз“
         
      
   
   
      (1)  ОВ L 269, 10.10.2013 г., стр. 1.
   
      (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
   
      (3)  Регламент (ЕО) № 121/2008 на Комисията от 11 февруари 2008 г. за установяване на метода за анализ за определяне на съдържанието на нишесте в препарати от видовете, използвани за храна на животни (код по КН 2309) (ОВ L 37, 12.2.2008 г., стр. 3).